CELEX: 62021TN0624
Language: mt
Date: 2021-09-29 00:00:00
Title: Kawża T-624/21: Rikors ippreżentat fid-29 ta’ Settembru 2021 – Primagran vs EUIPO – Primagaz (prımagran)

29.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 481/36
            
         
      Rikors ippreżentat fid-29 ta’ Settembru 2021 – Primagran vs EUIPO – Primagaz (prımagran)
      (Kawża T-624/21)
      (2021/C 481/50)
      Lingwa tar-rikors: l-Ingliż
      
         Partijiet
      
      
         Rikorrent: Primagran sp. z o.o. (Stegna, il-Polonja) (rappreżentant: E. Jaroszyńska-Kozłowska, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Compagnie des gaz de pétrole Primagaz (Pariġi, Franza)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: ir-rikorrenti
      
         Trade mark kontenzjuża kkonċernata: applikazzjoni għat-trade mark figurattiva tal-Unjoni Ewropea “prımagran” – Applikazzjoni għal reġistrazzjoni Nru 18 051 750
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tar-Raba’ Bord tal-Appell tal-EUIPO tat-28 ta’ Lulju 2021 fil-Każ R 2486/2020-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata inkwantu ċaħdet l-appell tar-rikorrenti R 2486/2020-4 ippreżentat kontra d-deċiżjoni tad-Diviżjoni tal-Oppożizzjoni tal-EUIPO tat-30 ta’ Ottubru 2020 dwar l-applikazzjoni għal trade mark tal-Unjoni Ewropea Nru 18 051 750 u ordnat lil kull parti tbati l-ispejjeż tagħha stess għall-proċedimenti ta’ oppożizzjoni u ta’ appell;
               
            
                  —
               
               
                  tikkundanna għall-ispejjeż lill-EUIPO, u, fil-każ li l-parti l-oħra quddiem il-Bord tal-Appell tintervjenti fil-proċedura, lill-intervenjent.
               
            
         Motivi invokati
      
      
                  —
               
               
                  Ksur tal-Artikolu 27(2) tar-Regolament Delegat tal-Kummissjoni (UE) 2018/625 u tal-Artikolu 95(1) tar-Regolament (UE) 2017/1001 tal-Parlament Ewropew u tal-Kunsill;
               
            
                  —
               
               
                  Ksur tal-prinċipju ta’ projbizzjoni ta’ reformatio in pejus;
               
            
                  —
               
               
                  Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill.